BANPU ร่วง 4% เซ่นราคาก๊าซลง หวั่นกดกำไรไตรมาส 1 หด!
BANPU ร่วงเกือบ 4% ปรับตัวลงตามราคาก๊าซในสหรัฐที่ดิ่งตัวลง เปิดมาในปี 66 ราคาก๊าซก็ยังปรับตัวลงวันละ 12% ฟากโบรกมองราคาหุ้น downside จำกัดแล้ว แนะหาจังหวะเข้าซื้อเฉลี่ยต้นทุน
BANPU ราคาหุ้นร่วง 4% เซ่นราคาก๊าซสหรัฐลดลง หวั่นกดดันกำไรไตรมาส 1/66 หดตัว
6 ม.ค. 2566

ผู้สื่อข่าวรายงานว่า วันนี้ (26 ธ.ค.65) ราคาหุ้น บริษัท บ้านปู จำกัด (มหาชน) หรือ BANPU ล่าสุด ณ เวลา 15:32 น.อยู่ที่ระดับ 12.30 บาท ลบไป 0.50 หรือลงไป 3.91% สูงสุดที่ระดับ 12.80 บาท ต่ำสุดที่ระดับ 12.30 บาท ด้วยมูลค่าซื้อขาย 2,968.25 ล้านบาท

นายจักรพงศ์ เชวงศรี ผู้อำนวยการอาวุโส บริษัท หลักทรัพย์ กสิกรไทย จำกัด (มหาชน) เปิดเผยว่า ราคาหุ้น BANPU ปรับตัวลงตามราคาก๊าซในสหรัฐที่ดิ่งตัวลงจากปลายปี 65 ราว 5 เหรียญ/ล้านบีทียู ขณะที่เปิดมาในปี 66 ราคาก๊าซก็ยังปรับตัวลงวันละ 12% ตามทิศทางราคาน้ำมันที่ปรับลงไปกว่า 10% กดดันราคาก๊าซในสหรัฐทำให้ปัจจุบันราคาก๊าซอยู่ที่ 3.5 เหรียญ/ล้านบีทียู ซึ่งเป็นราคาใกล้เคียงช่วงก่อนเกิดสงครามรัสเซีย-ยูเครน
สำหรับ BANPU มีสัดส่วนธุรกิจก๊าซ 35% ของ EBITDA เมื่อราคาก๊าซลดลงก็กระทบกับกำไร แต่อย่างไรก็ดีบริษัทได้ทำประกันความเสี่ยง (headging) ราว 40% ของยอดขายปีนี้ แต่ยังเหลือ 60% ที่จะต้องขายภายใต้ราคาก๊าซที่ปรับตัวลง ซึ่งส่งผลกระทบโดยตรงกับ BANPU และดูแนวโน้ม downside ของราคาก๊าซก็ยังเป็น sentiment ลบต่อราคาหุ้น ด้วยเหตุใกล้หมดฤดูหนาวแล้ว และยุโรปก็สต๊อกก๊าซไว้สูง 8-90% จึงทำให้ดีมานด์ลดลงตามไปด้วย
ขณะที่ในไตรมาส 1/66 ราคาก๊าซลงแรงส่งผลให้ Earning ปรับฐานได้ แต่ในช่วงที่มีรายได้ดีทางราคาหุ้น BANPU ก็ไม่ได้ขยับขึ้นเท่าไหร่นัก ทำให้นักวิจัยประเมินราคาเป้าหมายใหม่ โดยแนวโน้มปรับลงจากเดิมที่ให้เป้าหมายปี 66 อยู่ที่ 16.00 บาท ขณะนี้อยู่ระหว่างปรับประมาณการ ส่วนในแง่ราคาหุ้นมองว่า downside จำกัดแล้วหลังปรับฐานลงไปมาก แนะนำให้หาจังหวะเข้าซื้อเฉลี่ยต้นทุนได้